1. Brigade - Hærens stående reaktionsstyrke er den danske hærs primære stående reaktionsstyrke. Denne styrke skal med kort varsel være i stand til at indgå i internationale operationer, både fredsskabende, fredsbevarende, stabiliserende og i støttende roller og er en del af NATO Response Force. Brigaden i sin nuværende form blev oprettet ved en sammenlægning af 1. Jyske og 3. Jyske brigade i forbindelse med forsvarsforliget i 2005. Den har siden siden været indsat i Kosovo, Irak og i Afghanistan samt i flere mindre FN operationer.